Diari Oficial de la Generalitat Valenciana


Sumari del DOGV 9408, del 19-08-2022 (2022/7603)

ACORD de 5 d'agost de 2022, del Consell, pel qual s'autoritzen transferències de crèdit entre seccions i capítols per import de 2.234.574,31 euros, per a dotar crèdit en el capítol 6 del programa 615.20, Actuacions sobre el sector públic, de la Conselleria d'Hisenda i Model Econòmic, i la inclusió del projecte d'inversió RA000, «Adquisició de terrenys i béns naturals». Expedient 06.019/22-160.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9408

Data del DOGV
:   19-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7603


Data del document
:   05-08-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 5 d'agost de 2022, del Consell, pel qual s'autoritzen transferències de crèdit entre seccions i capítols per import de 2.234.574,31 euros, per a dotar crèdit en el capítol 6 del programa 615.20, Actuacions sobre el sector públic, de la Conselleria d'Hisenda i Model Econòmic, i la inclusió del projecte d'inversió RA000, «Adquisició de terrenys i béns naturals». Expedient 06.019/22-160. [2022/7603]  
  
D'acord amb el Decret llei 7/2017 pel qual es van habilitar els procediments i autoritzacions necessàries per a la subrogació de la titularitat del deute financer de la Fira Internacional de València i de la Institució Firal Alacantina (IFA), per la Conselleria d'Hisenda i Model Econòmic es va procedir a la subrogació dels deutes financers d'IFA, generant-se un compte creditor amb la Generalitat pels imports subrogats. Així mateix, i segons s'especifica en l'esmentat Decret llei 7/2017, la IFA manté altres deutes amb la Generalitat derivades de l'execució d'avals i de pagaments que aquesta ha realitzat per compte de l'entitat en ocasió dels diferents mecanismes de finançament posats en marxa per l'administració de l'Estat. Tant en el preàmbul l'esmentat decret llei com en el protocol general d'intencions entre la Generalitat i la IFA, consta que el procediment de subrogació del deute dissenyat incorpora el compromís de lliurament a la Generalitat, com a part del pagament de deute assumit, dels béns patrimonials que figuren en el seu balanç, susceptibles de valoració econòmica.  
  
El Consell, en sessió de 30 de desembre de 2020, va acordar declarar líquides, vençudes i exigibles la totalitat dels deutes d'IFA amb la Generalitat, derivades de la subrogació del deute financer, dels pagaments mitjançant mecanismes de finançament de l'Estat i de pagaments per execució d'avals, alhora que es va acordar acceptar el pagament, per import de 86.088.473,09 euros, mitjançant la transmissió a la Generalitat com a dació en pagament, de béns patrimonials d'IFA.  
Per part de la Secretaria Autonòmica de Model Econòmic i Finançament, s'informa que entre els béns patrimonials que inclou la dació en pagament s'inclouen els terrenys en fase d'urbanització del sector TO-4 (Torrellano), i que l'adquisició per part de la Generalitat d'aquests béns, així com del títol d'agent urbanitzador, comportarà que aquesta haurà de fer-se càrrec de les càrregues, costos d'obra i deutes vinculats, així com del pagament de l'IVA corresponent a l'adjudicació dels citats terrenys, en fase d'urbanització que ascendeix a 2.234.574,31 euros.  
  
Per a acomplir l'esmentat acord, es planteja la necessitat de dotar crèdit en el capítol 6 del programa 615.20, Actuacions sobre el sector públic, i la inclusió del projecte d'inversió RA000, «Adquisició de terrenys i béns naturals», que permeta procedir al pagament de l'IVA, en tant que en tractar-se d'un impost indirecte no transferible, per aplicació de les normes de valor de l'immobilitzat material (norma 2) del Pla General de Comptabilitat aquest forma part del preu d'adquisició.  
  
Atenent aquestes necessitats i donada l'existència de disponibilitats en el capítol 6 del programa 721.10, Direcció i serveis generals de la Conselleria d'Economia Sostenible, Sectors Productius, Comerç i Treball, i en el capítol 7 de la línia T8253, del programa 421.70, Infraestructures educatives, que no estan vinculades a compromisos pendents ni a finançament finalista, es considera procedent destinar aquestes mitjançant les corresponents transferències de crèdit, a l'habilitació del capítol 6, «Inversions reals», en el programa 615.20, Actuacions sobre el sector públic, de la Conselleria d'Hisenda i Model Econòmic, per import de 2.234.574,31 euros.  
A aquest efecte, i en virtut del que es disposa en els articles 21, 23 de la Llei 8/2021 de pressupostos de la Generalitat per a l'exercici 2022 a proposta del conseller d'Hisenda i Model Econòmic, el Consell  
  
ACORDA  
  
Primer  
Autoritzar una minoració en la dotació de la línia T8253 de l'annex de transferències i subvencions de capital del programa 421.7, Infraestructures educatives, segons es detalla a continuació. L'import que consta com a dotació anterior en la línia és el resultant després de l'aprovació dels expedients 06.017/22-147 i 09.017/22-120 en aquesta mateixa sessió del Consell.  
Segon  
Autoritzar una minoració de crèdit en les aplicacions i pels imports que es detallen a continuació:  
  
Aplicació Import  
41.34.11.527.18.1 1.000.000,00  
63.77.96.170.04.1 1.234.574,31  
Total minoracions 2.234.574,31  
  
  
  
Tercer  
Autoritzar l'habilitació del capítol 6 en el programa 615.20, dotant l'aplicació 30.44.93.478.58.7 amb de 2.234.574,31 euros, i la inclusió en el seu annex d'inversions reals del projecte RA000, «Adquisició de terrenys i béns naturals».  
  
València, 5 d'agost de 2022  
  
La consellera secretària accidental del Consell,  
MIREIA MOLLÀ HERRERA